PATVIRTINTA

 „Diemedžio“ ugdymo centro direktoriaus

 2025 m. kovo 10 d. įsakymu Nr. V1-21-(1.3)

**RESPUBLIKINĖS VIRTUALIOS SKIRTINGŲ GEBĖJIMŲ MOKINIŲ KŪRYBINĖS DARBŲ PARODOS** **„SKIRTINGI, BET DRAUGIŠKI“**

**NUOSTATAI**

**I. SKYRIUS**

**BENDROSIOS NUOSTATOS**

* 1. Respublikinės virtualios skirtingų gebėjimų mokinių kūrybinių darbų parodos„Skirtingi, bet draugiški“ (toliau – Paroda) skirtos specialiųjų ugdymosi poreikių turintiems mokiniams, nuostatai reglamentuoja Parodos tikslus, uždavinius, vykdymą bei organizavimo tvarką.
	2. Paroda organizuojama virtualiai, siekiant suteikti galimybę dalyvauti mokiniams iš visų Lietuvos regionų.
	3. Paroda skirta Sąmoningumo didinimo mėnesiui „Be patyčių“ paminėti.
	4. Parodą organizuoja ,,Diemedžio‘‘ ugdymo centro vyresnioji socialinė pedagogė Simona Martišienė tel. +370 62219219. Partneriai Šilutės rajono Švietimo pagalbos tarnyba.
	5. Paroda organizuojama nuo 2025 m. kovo 12 d. iki 2025 m. balandžio 11 d.
	6. Parodos nuostatai skelbiami interneto tinklapyje [www.diemedziougdymocentras.lt](http://www.diemedziougdymocentras.lt/), įstaigos „Facebook“ paskyroje ir tinklapyje [www.semiplius.lt](https://www.semiplius.lt/).

**II. SKYRIUS**

**PARODOS TIKSLAS IR UŽDAVINIAI**

* 1. Parodos tikslas – minint Sąmoningumo didinimo mėnesį „Be patyčių“, surengti specialiųjų ugdymosi poreikių mokinių kūrybinių darbų virtualią parodą.
	2. Parodos uždaviniai:
	3. Ugdyti mokinių teigiamas nuostatas į socialiai priimtiną, pagarbų tarpusavio bendravimą, formuojant supratimą, kad pagarba, empatija ir draugystė yra svarbios vertybės, padedančios kovoti su patyčiomis.
	4. Padėti mokiniams ugdyti savivertę ir pasitikėjimą savo kūrybiniais gebėjimais.
	5. Skatinti bendradarbiavimą tarp mokinių, pedagogų ir kitų ugdymo procese dalyvaujančių asmenų.
	6. Surengti virtualią kūrybinių darbų parodą.

**III. SKYRIUS**

**PARODOS DALYVIAI**

1. Parodoje kviečiami dalyvauti Lietuvos ugdymo įstaigų ugdytiniai, turintys specialiųjų ugdymo (si) poreikių.
2. Dalyvius Parodai ruošia mokytojai, auklėtojai, pagalbos mokiniui specialistai.

**IV. SKYRIUS**

**PARODOS ORGANIZAVIMAS IR TVARKA**

1. Pageidaujančius dalyvauti Parodoje prašome iki 2025 m. balandžio 11 d. užpildyti elektroninę registracijos anketą [www.semiplius.lt](https://www.semiplius.lt/).
2. Parodos darbų paruošimas:
	1. Kūrybiniai darbai - piešiniai, koliažai atliekami pasirinkta dailės technika.
	2. Piešiniai, koliažai fotografuojami ir siunčiami el. paštu simonamartisiene@gmail.com. Nuotraukos dydis neturi viršyti 5 MB, formatas – JPG (JPEG).
	3. Prie Parodai pateikiamo kūrybinio darbo privaloma, nepažeidžiant kompozicinės estetikos, neužstojant darbelio, pritvirtinti nurodyto standarto autorinę kortelę, kurioje nurodoma mokinio vardas ir švietimo įstaiga (priedas Nr. 1).
	4. Užpildytą dalyvio registracijos anketą (priedas Nr. 2) ir atlikto kūrybinio darbo nuotrauką siųsti el. paštu simonamartisiene@gmail.com iki 2025 m. balandžio 11d.
	5. Vėliau gauti darbai nebus vertinami ir publikuojami.
3. Kūrybinių darbų paroda bus eksponuojama ,,Diemedžio‘‘ ugdymo centro internetinėje svetainėje [www.diemedziougdymocentras.lt](http://www.diemedziougdymocentras.lt/).
4. Pedagogai, švietimo pagalbos specialistai, auklėtojai parengę dalyvius ir užsiregistravę <https://www.semiplius.lt/> svetainėje gaus Šilutės rajono švietimo pagalbos pažymą.
5. Visi parodos dalyviai bus apdovanojami padėkos raštais, kuriuos gaus elektroniniu paštu.

**V. SKYRIUS**

**BAIGIAMOSIOS NUOSTATOS**

1. Dalyviai, pateikdami kūrybinių darbų nuotraukas, tampa fotografijų parodos dalyviais, bei sutinka, kad darbai ir autorių asmens duomenys būtų naudojami padėkų parengimui, parodos viešinimui socialiniuose tinkluose.
2. Parodos organizatoriai pasilieka teisę koreguoti parodos nuostatus.
3. Visiems virtualios parodos dalyviams bus išsiųstos padėkos ir pažymos apie dalyvavimą elektroninių paštu ( prašome teisingai nurodyti el. pašto adresą).
4. Kontaktai iškilus klausimams: vyresnioji socialinė pedagogė Simona Martišienė tel. +370 62219219 el. p simonamartisiene@gmail.com.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Respublikinės virtualios kūrybinių darbų parodos „Skirtingi, bet draugiški“

 1priedas

**DALYVIO KORTELĖ**

**Atspausdinama kompiuteriu**

**Šriftas -** Times New Roman

**Šrifto dydis** -14

**Lygiavimas-** vidurinis.

|  |
| --- |
| **AUTORIAUS VARDAS**Ugdymo įstaigos pavadinimas  |

               ***Nerašyti vaiko pavardės!***

Respublikinės virtualios kūrybinių darbų parodos „Skirtingi, bet draugiški“

 2 priedas

**DALYVIO REGISTRACIJOS ANKETA**

|  |  |
| --- | --- |
| **Miestas** |  |
| **Įstaigos, mokyklos****pavadinimas** |  |
| **Pedagogo vardas, pavardė, pareigos**  |  |
| **Mokinio vardas, pavardė, klasė** |  |
| **Kontaktai (el. paštas, tel. numeris)** |  |